Επιτέλους στις 30/09/2016 είχε έρθει η ημέρα που όλοι μας με τόση ανυπομονησία και αγωνία περιμέναμε. Τρεις καθηγητές και τρεις μαθήτριες τοu 3ου Γυμνασίου Τρικάλων ξεκινήσαμε - στα πλαίσια του προγράμματος Erasmus+ ‘’my nationality is human” - με προορισμό την Λετονία και αφετηρία τον σταθμό Τρικάλων. Το ταξίδι, αν και μεγάλο, πολύ ευχάριστο και τα συναισθήματα καθ’ όλη τη διαδρομή, ανάμεικτα. Με την ευτυχία, την προσμονή και την αγωνία εμπλεκόταν το άγχος και ίσως και λίγος φόβος για την πρώτη εμπειρία του αεροπλάνου και την γνωριμία με τα παιδιά που θα μας φιλοξενούσαν στη Λετονία.

Όλα όμως ξαφνικά, με έναν μαγικό τρόπο, μετατράπηκαν σε ενθουσιασμό, όταν έπειτα από ένα 9ωρο ταξίδι αντικρίσαμε μια πανέμορφη πoλη, την Ρίγα. Την ίδια μέρα κιόλας, μια Λετονή συνομήλικη μας, η Paula, την οποία είχαμε φιλοξενήσει ήδη στην Ελλάδα μας ξενάγησε στην πρωτεύουσα δείχνοντας μας έναν μεγάλο αριθμό αξιοθέατων ανάμεσα στα όποια ξεχώρισαν για εμάς ένα καταπράσινο, ήρεμο και πολύ μεγάλο πάρκο με μικρές βαρκούλες για βόλτα στο ποτάμι και η τεράστια εθνική βιβλιοθήκη της Λετονίας, όπου θα μπορούσε κανείς να χαθεί ανάμεσα στους 7 ορόφους και την απέραντη ποικιλία των βιβλίων της. Εκτός από αυτά όμως επισκεφτήκαμε και έναν καθεδρικό ναό μεγάλης σημασίας και διδαχτήκαμε κάποια νέα πράγματα για την ιστορία της χώρας αυτής μπροστά από ένα 44 μέτρων ψηλό άγαλμα-στήλη του οποίου η επιγραφή σημαίνει «αδελφότητα και ειρήνη». Το τελευταίο μέρος που είδαμε ήταν μια παράλια ονόματι Γιουρμαλα η οποία, αν και εκθαμβωτική λόγο του μεγέθους της, είχε νερά που σε απέτρεπαν να κολυμπήσεις εκεί. Επίσης η Paula μας πρότεινε ένα πολύ ωραίο μέρος με παραδοσιακό λετονικό φαγητό. Αφού περάσαμε μια μέρα σε ξενοδοχείο, πήγαμε στο Ceres ένα χωριό λίγο έξω από την Ρίγα, όπου θα βρίσκαμε τα υπόλοιπα παιδιά του προγράμματος στο σχολειό στο οποίο θα μέναμε τις επόμενες 5 ημέρες. Η υποδοχή ήταν εγκάρδια και τα παιδιά πολύ φιλικά μαζί μας. Μας ξενάγησαν στο σχολείο, μας είπαν πως θα κοιμόμασταν σε κρεβάτια μέσα στις τάξεις και θα πλενόμασταν στα αποδυτήρια του γυμναστήριου. Τόσο η κτηριακή υποδομή και ο σχολικός εξοπλισμός όσο και το εκπαιδευτικό σύστημα διέφεραν πολύ από αυτά στην Ελλάδα. Και τα δυο είναι πιο οργανωμένα, πιο καλοδιατηρημένα και δείχνουν πιο ευχαρίστα από όσο αυτά στην πατρίδα μας. Κάθε σχολειό είχε το δικό του γήπεδο και γυμναστήριο το οποίο λειτουργούσε ως αθλητικό κέντρο. Τα παιδιά κάνουν διάφορες δραστηριότητες και εμείς είχαμε την ευκαιρία να συμμετέχουμε. Επίσης, σε πολλά σχολεία, υπάρχουν τα επιπλέων μαθήματα όπως μαγειρική, χειροτεχνίες κ.λπ. όπου οι μαθητές ανακαλύπτουν και εξελίσσουν τις ικανότητες τους σε διάφορους τομείς. Τέλος, όποιος ήδη έχει επιλέξει τι θέλει να ασκήσει ως επάγγελμα, πάει (από την ηλικία των 14 κιόλας) σε ειδικά σχολεία –μερικά από τα οποία επισπευτήκαμε- όπως το τεχνικό ή αυτό της μουσικής. Τέλος, οι μέρες που ακολούθησαν ήταν απερίγραπτα ωραίες. Μας δόθηκε η ευκαιρία να γνωρίσουμε τον πολιτισμό και τον λαό της Λετονίας πολύ βιωματικά και να γίνουμε, έστω για λίγο καιρό, μέρος της. Επίσης γευτήκαμε διάφορα παραδοσιακά φαγητά, λίγο ασυνήθιστα για της μεσογειακές μας προτιμήσεις, και διδαχτήκαμε πολύ ενδιαφέροντα πράγματα σχετικά με την ιστορία της χώρας και τα έθιμα της. Ανάμεσα στα αλλά, το πρόγραμμα περιείχε μια επίσκεψη στην καλοδιατηρημένη παλιά πόλη της Ρίγας, αλλά και ψώνια στο καινούριο κομμάτι της. Την τελευταία μέρα, την Παρασκευή , κάναμε μια αναθεώρηση των εργασιών μας σχετικά με την υγιεινή διατροφή και απολαύσαμε μια αποχαιρετιστήρια γιορτή με πολύ ωραία παραδοσιακή μουσική.

Τελικά, φτάσαμε το μεσημέρι το Σαββάτου, κατάκοποι αλλά γεμάτοι νέες γνώσεις στα Τρίκαλα. Όσο δύσκολος μας φάνηκε ο αποχαιρετισμός από τους νέους μας φίλους τόσο ανυπομονούσαμε να γυρίσουμε στους φίλους και τις οικογένειες μας και να μοιραστούμε μαζί τους τις εμπειρίες του ταξιδίου. Ενός ταξιδίου που έφερε πιο κοντά δυο απομακρυσμένους λαούς και μας έκανε να θυμηθούμε πως –όπως έλεγε και στον τίτλο- η εθνικότητα μας είναι άνθρωπος! Τέλος, απευθύνουμε ένα τεράστιο ευχαριστώ στους καθηγητές μας, που χωρίς την πρωτοβουλία τους και την ευθύνη που ανάλαβαν για υλοποίηση του προγράμματος δεν θα είχαμε περάσει αυτές τις 8 υπέροχες μέρες.

Ιωάννα Παράσχη